

Številka:

Datum: 16.03.2015

**ZADEVA: EZTS-EVROPSKO ZDRUŽENJE ZA TERITORIALNO SODELOVANJE »MASh ezts«**

**PRAVNA PODLAGA:**

* Uredba o ustanavljanju evropskega združenja za teritorialno sodelovanje (Uradni list RS, št. 31/08 in 9/11)
* Statut Občine Dobrovnik (Uradni list RS št. 35/07, 2/09 in 66/10)

**PREDLAGATELJ: župan Občine Dobrovnik**

**OBRAZLOŽITEV:**

Ministrstvo za javno upravo, Služba za lokalno samoupravo je v letu 2013 začela obravnavati vlogo za odobritev sodelovanja Občine Dobrovnik v EZTS »MASH EZTS Evropskem združenju za teritorialno sodelovanje z omejeno odgovornostjo«. Po dopolnitvah vloge in posredovanem končnem besedilu konvencije in statuta je Vlada RS dne 22.01.2015 izdala odločbo s katero se Občini Dobrovnik odobri sodelovanje v EZTS »MASH EZTS Evropskem združenju za teritorialno sodelovanje z omejeno odgovornostjo« s sedežem v kraju Nagymizdó, Fő utca 84, Nagymizdó 9913, Republika Madžarska.

Občina Dobrovnik, Samouprava naselja Bak, Samouprava naselja Nagymizdó in Samouprava naselja Andovci ustanavljajo MASH EZTS Evropsko združenje za teritorialno sodelovanje z omejeno odgovornostjo, gospodarsko organizacijo kot pravno osebo za izvajanje podjetniške dejavnosti, ki bo pospešila konkurenčnost območja. Splošni cilj tega združenja je realizacija ciljev uredbe in zakonov v skladi z določili konvencije, upoštevaje predpise, ki urejajo dejavnost evropskega teritorialnega združenja držav članic glede na njihov sedež. Poseben cilj tega združenje je po eni strani ustvariti ustrezne materialne in kadrovske pogoje za realizacijo projektov, ki jih financira Skupnost, po drugi strani pa na geografskih območjih, ki predstavljajo združenje, uresničiti programe s sofinanciranjem Skupnosti, ki so opredeljeni v konvenciji in ki bodo na teh geografskih območjih pospešili krepitev gospodarske in družbene kohezije. Prednostne naloge tega združenje so namenjene izvajanju projektov, ki se realizirajo s sofinanciranjem Evropske skupnosti- Evropskega sklada za regionalni razvoj (ESRR), Evropskega socialnega sklada (ESS) in ali Kohezijskega sklada – in s teritorialnim sodelovanjem. Nadaljnje naloge tega združenje so skupni okoljski menedžment in pospeševanje oziroma razvoj varstva okolja, razvoj podeželja ter podpiranje sodelovanja, zmanjšanje izoliranosti na obmejnih območjih, pospeševanje dostopa do informacijskih in komunikacijskih omrežij, pospeševanje boljšega dostopa do čezmejnih sistemov za oskrbo z pitno vodo, ravnanje z odpadki in energetskega sistema, dejavnost pospeševanja integriranega teritorialnega razvoja, sodelovanja z organi in institucijami, ki so pristojni v posameznih članicah združenja, priprava in vlaganje prijav na razpise ter priprava razvojnih programov, izvajanje administrativnih nalog v zvezi s subvencijami, monitoring, priprava poročil, sodelovanje z organi skupnosti in držav članic, ki so pooblaščene za nadzor, izobraževalna, pravna in tehnična pomoč podjetjem, ki sodelujejo pri programu.

**PREDLOG:**

Občinskemu svetu Občine Dobrovnik predlagamo, da predloženo zadevo obravnava, o njej razpravlja ter sprejme naslednji

**S K L E P :**

Občinski svet Občine Dobrovnik se je seznanil s končnim besedilom statuta in konvencije »MASH EZTS Evropsko združenje za teritorialno sodelovanje z omejeno odgovornostjo« in odobritvijo sodelovanja Občine Dobrovnik v EZTS s strani Vlade RS.

Pripravila:

Občinska uprava Občine Dobrovnik

 župan Občine Dobrovnik

 Marjan Kardinar univ.dipl.ing.agr.